google/wiki40b huggingface dataset:
Nasatja

Nasatja – epitetas, priskiriamas hinduizmo mitologijoje abiem dvyniams Ašvinams (Nasatja ir Dasra) arba pirmajam iš jų. Pats žodis galbūt reiškia „gydantis“, „išlaisvinantis“ ir pan., nors liaudies etimologinėje tradicijoje išskiriamas nāsa elementas („nosis“, plg. ašvinų gimimo iš „kumelės nosies“ motyvą). „Nasatja“ vardas sutinkamas jau XIV a. pr. m. e. Artimuosiuose Rytuose – Našattiia - (nna).
Transnacionalinė teisė

Transnacionalinė teisėtyra

Pasaulyje veikia transnacionalinės teisės institutai bei centrai, kuriuose tiriam transnacionalinė teisė. Pagrindinė kryptis - tarptautinių ūkinių santykių reglamentavimas, tarptautinė ūkinė teisė. Rengiamos tarptautinės konferencijos (Conference on The Practice of Transnational Law) bei kuriamos teisiniai duomenų bankai, taip pat rengiami seminarai, užsiėmimai, teismo inscenizacijos, vasaros akademijos transnacionalinės teisės srityje.

Lietuvoje

Lietuvoje rengiamos transnacionalinės teisės studijos VDU Teisės fakultete vientisųjų teisės magistro studijų studentams. Galima įgyti Mičigano valstijos universiteto transnacionalinės teisės sertifikatą, sėkmingai išklausius ne mažiau kaip 20 kreditų iš Mičigano valstijos universiteto aprobuotų dėstytojų dėstomų dalykų.
Švokštoniai

Istorija

Nuo XVIII a. minimas Švokštonių dvaras. XIX a. pabaigoje kaimas priklausė Vaškų valsčiui.

Žymūs žmonės

Dvare gimė Antanas Juozapavičius (1894–1919), pirmasis nepriklausomos Lietuvos karininkas, žuvęs už tėvynę.
Juozas Tatoris

Biografija

1935 m. baigė Žemės ūkio akademiją. 1937–1940 m. Kėdainių žirgyno agronomas, Raseinių žemės ūkio mokyklos dėstytojas. 1940–1952 m. Belvederio aukštesniosios pienininkystės mokyklos direktorius. 1952 m. LSSR žemės ūkio ministro pavaduotojas. 1952–1953 m. Gyvulininkystės ir veterinarijos instituto veisimo sektoriaus vedėjas.
Nuo 1953 m. dėstė Lietuvos žemės ūkio akademijoje, 1953 m. rugsėjo 1 d. – 1957 m. sausio 16 d. septintasis LŽŪA rektorius. 1957–1958 m. LSSR žemės ūkio ministro pavaduotojas. 1960–1966 m. LŽŪA žemės ūkio įmonių organizavimo katedros vedėjas, nuo 1966 m. mokslo reikalų prorektorius; 1964 m. docentas. 1963 m. žemės ūkio mokslų kandidatas.
Paskelbė darbų apie Lietuvos juodmargių galvijų mišrinimą su Lietuvos žalaisiais, šiaudų paruošimą šėrimui, gyvulininkystės produkcijos didinimą, jos savikainos mažinimą.
Šelmeninė kreisvė

Ekologija

Auga sausuose laukuose, smiltynuose, žvyrduobėse, pakelėse, panamėse. Mėgsta azotu turtingą dirvožemį. Piktžolė ir invazinė rūšis.

Biologija

Tai vienmetis arba žiemojantis, pilkšvai žalias, negausiai voratinkliškai plaukuotas žolinis augalas. Stiebas status, 15–60 cm aukščio, briaunotas, dažniausiai šakotas, apatinė dalis violetinė. Lapai lancetiški, pamatiniai plunksniškai suskaldyti, anksti nudžiūsta, viduriniai dantyti arba lygiakraščiai, viršutiniai linijiški, lygiakraščiai, žemyn riestais kraštais. Stiebo aukštis, lapų forma, graižų kiekis įvairuoja, tai priklauso nuo augavietės sąlygų.
Graižai iki 2 cm skersmens, gausiažiedžiai, ant ilgokų graižkočių, susitelkę į skėtišką skrotelę. Skraistė šviesiai žalia. Skraistlapiai, vaisiams nokstant, atsilošia. Žiedynsostis smulkiai korėtas. Žiedai šviesiai geltoni, liežuviški, dvilyčiai. Kuokeliai penki.
Žydi birželio-spalio mėneniais. Vaisius – lukštavaisis. Lukštavaisiai plokštūs, juodi ar rudi, cilindriški, su išilginėmis skiauterėlėmis, viršūnėje skristukas iš daug eilių ilgų, plonų plaukelių. Vienas augalas subrandina iki 15 000 sėklų.
Manvydai

Dvarai

Giminės pagrindinis dvaras buvo Žiupronys, į rytus nuo Ašmenos.
Rokfordas

Istorija

Rokfordas įkurtas 1834 m., o miestu tapo 1852 m.
Nuo XIX a. pab. Rokforde apsigyveno lietuviai. 1961 m. jų buvo ~3000. Veikė keletas lietuviškų draugijų ir kuopų, šeštadieninė lituanistinė mokykla (nuo 1929 m.).
Jekaterina Kniažeckaja

Biografija

Gimė 1900 m. Raseiniuose. Vaikystėje su tėvais persikėlė gyventi į Sankt Peterburgą, kur tėvas dirbo banke. 1918 m. pradėjo mokytis istoriją pedagoginiame institute, tačiau dėl revoliucijų, pilietinio karo ir tėvų ligų turėjo nutraukti studijas. 1921 m. susituokė su Michailu Kniažeckiu. 1928-1930 m. mokėsi bibliotekininkystės kursuose. 1934 m. pradėjo dirbti Leningrado istorijos institute, tais pačiais metais pradėjo dirbti ir mokslų akademijos bibliotekoje. Dirbdama įvairiose bibliotekose domėjosi istorijos ir geografijos mokslais. Nuo 1954 m. TSRS geografų draugijos narė. Parašė nemažai mokslinių straipsnių istorinėmis ir geografinėmis temomis. 1967 m. išėjo į pensiją. Mirė 1986 m. Leningrade.
Joniškėlio dvaras

Istorija

Dvaras minimas nuo 1684 m. Nuo XVII a. pabaigos Joniškėlio dvaras priklausė Karpiams.
Gausioje Joniškėlio dvarininkų Karpių giminėje būta visokiausių žmonių. Pavyzdžiui, Ignotas Karpis (1780–1808) testamente įrašė, kad dalis dvaro pajamų būtų skiriama ligoninei ir mokyklai išlaikyti. Joniškėlio ligoninė tapo pirmąja kaimo ligonine Lietuvoje, o Narteikiuose įkurta Joniškėlio parapinė mokykla – pirmąja šio tipo mokykla Lietuvoje, kur valstiečių vaikus imta mokyti žemės ūkio pagrindų, žinias siejant su gamybine praktika tam tikrame paskirtame plote. Karpių giminėje būta ir tokių, kurie nuslėpė Igno Karpio testamento teiginį, kad jo dvarų valstiečiai, nors ir negavę žemės, paleidžiami iš baudžiavos.
Karpių klestėjimo laikais XIX a. Joniškėlis nurodomas kaip vienos didžiausių Kauno gubernijoje dvarų valdų centras, kuris kartu su valdomais kaimais sudarė 47984 dešimtinių žemės plotą su 9604 valstiečiais. 
Dvaro pagrindiniame pastate veikia muziejus, atidarytas 9-13 val. kasdien, išskyrus sekmadienius ir pirmadienius.

Dvaras

Dvaro kompleksą sudarantys 20 pastatų išsidėstę 34 ha teritorijoje. Kompozicinį parko ir visos sodybos centrą sudaro XVIII a. rūmai ir prieš juos esanti netaisyklingo kvadrato formos 1 ha ploto erdvė aplink kurią išsidėstę kiti pastatai.
Šarlotetaunas

Istorija

Šarlotetaunas įkurtas 1764 m., o miesto statusą gavo 1855 m.
Mobilumo sunaikinimas

Mobilumo sunaikinimas (angl. mobility kill, M-kill) – antžeminės mašinos pažeidimas, dėl kurio ji negali judėti, tačiau įgula dar gali naudoti mašinos ginklus. Šis terminas paprastai naudojamas kalbant apie tankus ir kitas kovos mašinas, kai pažeidžiami jų varikliai, pavaros, vikšrai ar ratai, dėl ko mašina nebegali važiuoti.

Paprastai tokia mašina šaudyti dar gali, tačiau dėl nejudrumo paprastai tampa nejudančiu taikiniu, dėl ko šansai būti visiškai sunaikintai labai padidėja, todėl įgulos tokias mašinas dažniausiai palieka. Pasibaigus mūšiui (o kartais – ir mūšio metu) tokios mašinos paprastai gali būti evakuotos ir suremontuotos.

Šis sunaikinimas žymiai nuostolingesnis mūšį pralaiminčiai pusei, kadangi ji negali evakuoti ir suremontuoti savo sugadintos technikos. Tuo tarpu laiminti pusė kai kuriais atvejais gali net išlošti – jai lieka priešininko apgadinta technika, ir jų technikos kiekis po mūšio gali net padidėti (jei abu priešininkai naudoja vienodą karinę techniką ar techninė politika leidžia naudoti trofėjinę techniką).
Karo metais daug tankų būdavo taip sunaikinti, nors tas sunaikinimas sąlyginis – pasibaigus degalams ar dėl atsarginių dalių stygiaus jie likdavo priešininkams. Tokius nuostolius Vokietijos-TSRS karo pirmoje pusėje dažniau patirdavo Raudonoji Armija, o vėliau – Vermachtas.
Mintinis eksperimentas

Mintinis eksperimentas yra eksperimentas, kuriame pasitelkiama vaizduotė norint ištirti daiktų arba reiškinių prigimtį. Mintinis eksperimentas yra visiškai savarankiškas tyrimo metodas ir yra ne tas pats, kaip paprasto fizinio eksperimento planavimas.
Garsūs mintinių eksperimentų pavyzdžiai yra Šredingerio katė ir Maksvelo demonas.
LKL 2011–2012 m. sezonas

LKL 2011–2012 metų sezonas – 19-tas lygos sezonas, kuriame dalyvavo 12 klubų. Reguliarusis sezonas prasidėjo spalio 1 dieną ir tęsėsi iki balandžio 14 dienos. Atkrintamosios varžybos vyko balandžio 16 – gegužės 13 dienomis. Čempionate triumfavo Kauno „Žalgiris“, finale neturėjęs jokios konkurencijos su „Lietuvos rytu“.

Klubų kaita

Remiantis praėjusio sezono nutarimais, 13 vietą užėmęs Alytaus „Alytus“ teoriškai iškrito žemesnę lygą, tačiau dėl finansinių problemų nustojo egzistavęs. 12 pozicijoje likusi Palangos „Palanga“ apgynė savo vietą LKL, pereinamosiose varžybose įveikusi NKL čempionus – Pasvalio „Pieno žvaigždžių“ klubą. Visgi į LKL pirmenybes NKL nugalėtojas buvo priimtas, kai iš Vilniaus „Perlo“ ekipos įsigijo vietą aukščiausioje šalies lygoje. Vilniaus Perlas iš LKL žemėlapio išnyko.

Sezono nutarimai

2012 m. liepos mėnesį Palangoje įvyko Lietuvos krepšinio lygos (LKL) visuotinis narių susirinkimas, kuriame buvo aptarti aktualūs klausimai, susiję su artėjančiu sezonu. Susirinkime dvejiems metams buvo patvirtinta naujoji LKL valdyba bei valdybos pirmininkas – prezidentas Šarūnas Kliokys.  Čempionatui jau prasidėjus, spalio pabaigoje, LKL lyga paskelbė naująjį generalinį rėmėją, juo tapo buitinės technikos kompanija „BEKO“. Ji pakeitė pastaruosius du sezonus pagrindine LKL rėmėja buvusią aludarių įmonių grupę „Kalnapilis“. Ši lyga turėjo ir naują pavadinimą – „BEKO-LKL“.
Prieš prasidedant sezonui buvo nutarta, kad 12 komandų dalyvaujančių pirmenybėse tarpusavyje sužais po du susitikimus(namuose ir išvykoje), o 8 geriausiai pasirodžiusios ekipos pateks į atkrintamąsias varžybas. Tuo tarpu paskutinę vietą užėmusi ekipa susigrums pereinamosiose varžybose su NKL čempionato nugalėtojais. Tačiau reguliariojo sezono pabaigoje, Lietuvos krepšinio federacijos prašymu čempionato formatas buvo pakoreguotas. Siekiant, kad atrankos varžyboms į Olimpines žaidynes Londone besiruošianti Lietuvos rinktinė neprarastų pajėgiausiuose šalies klubuose rungtyniaujančių krepšininkų, buvo sutrumpintos atkrintamosios varžybos. Pakoregavus varžybų formatą, į atkrintamąsias pateko 6 ekipos, o dvi pirmąsias vietas reguliariajame sezone užėmusios komandos, pateko iš karto į pusfinalius. Ketvirtfinaliai buvo žaidžiami iki 2 pergalių, pusfinalių nugalėtojai nustatyti pagal dvejų varžybų rezultatus, o didžiajame ir mažajame finale buvo varžomasi iki trijų pergalių.

Transliacijos

Šiame sezone LKL kovas rodė „Lietuvos ryto“ ir SPORT1 televizijos. LKL valdybos posėdyje Palangoje po šio sezono nuspręsta, jog abi šios televizijos ateinančius 3 sezonus bus oficialūs LKL rungtynių transliuotojai. Taip pat LKL kovas tiesiogiai rodė ir portalas „Basketnews.lt“.
Kanaveralo kyšulys

Kanaveralo kyšulys (angl. Cape Canaveral, 1964-73 m. Cape Kennedy) yra Floridos valstijoje, JAV, prie Atlanto vandenyno.
Čia įsikūrusi JAV karinių oro pajėgų kosminė stotis (tuo pačiu pavadinimu) ir Kenedžio kosminių skrydžių centras.
Žvaigždžių vartai (laida)

Taisyklės

Šis šou nuo kitų anksčiau per TV rodytų muzikinių realybės šou skyrėsi koncepcija, kurių svarbiausioji - dalyviams nereikia gyventi uždaroje patalpoje, kurioje juos 24 val. per parą filmuotų kameros. Į šou patekę žmonės darbo dienomis turėjo teisę veikti ką norintys, repetuoti kūrinius, o šeštadienį per tiesioginę laidos transliaciją demonstravo tai, ką pasiruošė per savaitę.
Dalyvius vertino ir žiūrovai, ir komisija. Komisijos pirmininkas - Marijonas Mikutavičius bei kiekvienąkart vis kiti du žinomi žmonės po dalyvių pasirodymo atrinkdavo tris, jų manymu silpniausiai pasirodžiusius atlikėjus ir jų likimą laidoje atiduodavo į žiūrovų rankas.
Skambant nominuotųjų kūriniams žiūrovai, skambindami arba siųsdami trumpąsias SMS žinutes balsuodavo už savo mėgstamą dalyvį. Tuo metu ekrane laidos metu buvo matomi besimainantys balsavimo rezultatai, išreikšti procentais. Nuskambėjus visiems trims atlikėjų kūriniams, balsavimas buvo sustabdomas gongo pagalba ir tada paskelbiamas vienas dalyvis, kuris surinko daugiausia balsų.
Šis dalyvis turėdavo teisę toliau dainuoti šou, o vieno iš likusių dviejų atlikėjų pasilikimą laidoje sprendė paties šou dalyviai atviru balsavimu. Atlikėjas, pagal žiūrovų balsavimus užėmęs 2 vietą, gaudavo papildomus 2 taškus ir taip gali turėti daugiau šansų neiškristi iš šou. Kol dalyviai tardavosi, scenoje pasirodydavo naujas atlikėjas, kuris pakeisdavo iškritusį dalyvį.
Vienam iš iškritusių dalyvių prieš pat finalą buvo suteikta galimybė sugrįžti po žiūrovų balsavimo internete.
Stafanstorpas

Geografija

Miestas yra įsikūręs 25 km į rytus nuo Eresuno kranto ir 25 km į šiaurę nuo Malmės.

Istorija

Miestas niekada negavo miesto teisų.
Širvintų rajono savivaldybės taryba 2011–2015 m.

Širvintų rajono savivaldybės taryba – Lietuvos Respublikos Širvintų rajono savivaldybės atstovaujamoji institucija, išrinkta ketveriems metams savivaldybių rinkimuose, vykusiuose 2011 m. vasario 27 d. 1994 m. liepos 7 d. Lietuvos Respublikos savivaldybių tarybų rinkimų įstatymo Nr. I-532 2010 m. liepos 20 d. redakcijos nustatyta tvarka daugiamandatėje rinkimų apygardoje, remiantis visuotine ir lygia rinkimų teise, slaptu balsavimu proporcine rinkimų sistema, pagal Lietuvos Respublikoje registruotų politinių partijų pateiktus kandidatų sąrašus bei iš išsikėlusių kandidatų, jeigu jų išsikėlimą parašais parėmė ne mažiau kaip dešimt procentų skaičiuojant vienam savivaldybės tarybos nario mandatui, bet ne mažiau kaip 100 tos savivaldybės rinkėjų.

Veikla

Pirmasis savivaldybės tarybos posėdis įvyko 2011 m. balandžio 7 d. Širvintų rajono savivaldybės meru 20 balsų išrinktas Vincas Jasiukevičius.
Ringuvėnai

Istorija

Anksčiau buvo atskiri kaimai Ringuvėnai I, kuriuose aptikti VI–XV a. senkapiai, ir Ringuvėnai II, kuriuose XIX–XX a. buvo Ringuvėnų dvaras. 2014 metais gyvenvietė prijungta prie Kuršėnų miesto.
1987 m. Copa América

Varžybos

Urugvajus, kaip titulą ginanti komanda, žaidė iš karto pusfinalyje.
Povilas Aksomaitis

Biografija

1956 baigė Kauno 8-ąją vidurinę mokyklą. 1961 m. baigė Lietuvos žemės ūkio akademiją. 1967 m. žemės ūkio mokslų kandidatas.
1961–1990 m. dirbo Lietuvos hidrotechnikos ir melioracijos mokslinio tyrimo institute Kėdainiuose. 1968–1975 m. mokslinės informacijos ir propagandos skyriaus vedėjas. 1975–1977 m. lietinimo sektoriaus vadovas. 1977–1990 m. drėkinimo laboratorijos vedėjas, 1968 m. vyr. mokslinis bendradarbis. 
1990 m. išrinktas į Lietuvos Respublikos Aukščiausiąją Tarybą, Kovo 11 d. Akto signataras. Kandidatavo 1992 m. Seimo rinkimuose.
1995–2000 m. Kėdainių rajono savivaldybės tarybos narys.
1993–1995 m. išrinktas Tėvynės sąjungos (TS) Kėdainių skyriaus tarybos pirmininku. 2000 m. pasitraukė iš TS, rinkimuose atstovavo Tėvynės liaudies partijai.
Palaidotas Kėdainių Kauno gatvės kapinėse.

Mokslinė veikla

Mokslinio darbo kryptis – žemės ūkio augalų drėkinimas, drėkinimo sistemų konstrukcijos ir eksploatavimo ypatumai.
Serengetis

Serengetis (angl. Serengeti) − geografinis ekosistemos regionas Rytų Afrikoje, besidriekiantis nuo šiaurinės Tanzanijos iki pietinės Kenijos. Plotas 30 000 km².
Serengečio pavadinimas kilo iš masajų žodžio „siringet“, kuris reiškia „beribes lygumas“. Serengečio ekosistema yra viena seniausių ir geriausiai išsilaikiusių visoje Žemėje. Daugiau kaip 80 % Serengečio užima saugomos teritorijos − Serengečio nacionalinis parkas,  Ngorongoro draustinis Tanzanijoje, Masai Maros draustinis Kenijoje ir kitos. Vienintelis aktyvus ugnikalnis Serengetyje yra Ol Doinyo Lengai.
Klimatas Serengetyje paprastai būna sausas ir šiltas. Pagrindinis lietaus sezonas trunka nuo kovo iki gegužės mėnesio, o nedideli lietūs − spalio ir lapkričio mėnesiais.
Serengetyje gyvena ir veisiasi daugiau kaip 4,5 mln. laukinių gyvūnų. Serengetyje kasmet vyksta viena didžiausių laukinių gyvūnų migracijų pasaulyje.
Liepsnos testas

Galerija

Tinkamai parinktos priemaišos taip pat naudojamos pirotechnikoje norimoms spalvoms išgauti.
Afiksas

Afiksas (lot. affixus 'pritvirtintas') – žodžio dalis, turinti gramatinę reikšmę arba pakeičianti šaknies leksinę reikšmę. Skiriami žodžių kaitybos (mąstau, žmogus) ir žodžių darybos afiksai (kalbininkas, iškalbingas). Afiksai būdingi agliutinacinėms ir fleksinėms kalboms.
Po šaknies einantis afiksas vadinamas postfiksu, einantis prieš šaknį – prefiksu. Postfiksai yra galūnės ir priesagos, prefiksai – dažniausiai priešdėliai; lietuvių kalboje kaip prefiksas gali būti vartojama ir sangrąžos dalelytė -si- (apsirengti). Taip pat yra interfiksų (jungiamųjų balsių), infiksų (intarpų), transfiksų, cirkumfiksų ir kt. afiksų (žr. „Morfema“).
Lietuvių kalboje yra šie afiksai: priešdėliai, intarpai, interfiksai,  priesagos ir galūnės. Cirkumfiksai – reti.
Gyvūnų bendruomenė

Gyvūnų bendruomenė – vienos rūšies organizmų socialinė grupė, gyvenanti toje pačioje aplinkoje ir bendradarbiaujanti.
Jeremy Clarkson

Biografija

D. Klarksonas augo mokytojos ir prekybos agento šeimoje, turėjusioje arbatos prekybos verslą, vėliau gaminusioje meškiukus Padingtonus. Džeremis buvo atiduotas mokytis į privačią mokyklą „Hill House School“, vėliau į „Repton School“, kurioje kartu mokėsi su būsimu „Formulės 1“ konstruktoriumi Adrian Newey. Pasak paties Džeremio, jį išmetė iš mokyklos „už chuliganizmą, rūkymą ir alkoholio vartojimą“." Dar mokyklos suole, jis vaidino radijo BBC „Vaikų valandoje“. Po mokyklos užsiėmė žurnalistika. 1984 m. su bičiuliu įkūrė „Motoring Press Agency“ ir siuntė įvairių leidinių redakcijoms automobilių bandymų apžvalgas.
Pradėjęs vietos leidinio žurnalisto karjerą Šiaurės Anglijoje, D. Klarksonas netrukus ėmė kopti į karjeros aukštumas, 1988 m. tapęs pirmųjų originalių „Top Gear“ laidų apie automobilius veidu. Nuo 1998 iki 2000 m. jis taip pat vedė savo pokalbių šou „Clarkson“. Po 2000 m. „Top Gear“ laida buvo porą metų nutrūkusi, bet vėliau pasirodė naujame formate, kai prie Klarksono prisijungė Hamondas ir Mėjus.
Greitai tapęs pripažinta televizijos asmenybe, jau 1990–ųjų pabaigoje D. Klarksonas vedė daug televizijos laidų. Jis pristatė ir savo projektus, ir buvo kviečiamas į kitų laidų filmavimus kaip svečias ar ekspertas. Be automobilių testavimo ir vertinimo temos, sukūrė kitų programų, dokumentinių filmų, parašė knygų iš istorijos ir technologijų pasaulio.
D. Klarksonas garsėja savo laidose ir rašiniuose kandžiu jumoru, dėl ko yra susilaukęs kolegų ir visuomenės kritikos. Viename interviu yra prasitaręs: „Pavalgiau, pamiegojau, parašiau ir vėl iš naujo". Nepaisant kritikos, jis vadinamas populiariausio BBC televizijoje šou „Top Gear“ atgimimo įkvėpėju.
2005 m. jam suteiktas „Oxford Brookes“ universiteteto inžinerijos garbės daktaro laipsnis. 2007 m. pelnė nacionalinės televizijos NTA apdovanojimą. 2011 m. žurnalo „Motor Trend“ įtrauktas į 50–ties įtakingiausių automobilizmo asmenų sąrašą (49-tuoju). Skelbiama, kad per metus darbo „Top Gear“ jis uždirbo £1 mln., už parduotas knygas ir DVD gavo dar £1,7 mln.
2015 m. kovo 25 d. BBC pranešė, kad nebepratęs kontrakto su D. Klarksonu dėl jo žodinio ir fizinio konflikto viešbutyje su laidos „Top Gear“ prodiuseriu. Tų pačių metų viduryje jis su kolegomis Hamondu, Mėjumi ir prodiuseriu A. Vilmanu įsteigė prodiuserinę kompaniją „W. Chump and Sons“ ir ėmėsi kurti „Amazon Video“ kanale pramoginę laidą „The Grand Tour“.
D. Klarksonas gyvena Čiping Nortono miestelyje, netoli Oksfordo.
ŠSK Šiauliai

Istorija

Klubas žaidė Šiaulių apygardos pirmenybėse, kur 1928 m. ir 1930 m. žaidė finale.
Evelina Valskytė

Biografija

2002 m. baigė Kauno technologijos universitetą, ekonomikos ir vadybos bakalauras. UAB „Proma Baltus“ direktoriaus pavaduotoja.
Lietuvos socialdemokratų partijos Kauno rajono skyriaus narė. 2007–2011 m. ir nuo 2011 m. Kauno rajono savivaldybės tarybos narė.
Čekijos futbolo varžybos 1971–1972 m.

1971–1972 m. pirmenybės

Čekijos komandos žaidė Čekoslovakijos pirmenybėse, žr. Čekoslovakijos futbolo varžybos 1971–1972 m.
Rodezija ir Njasalendas

Istorija

Valstybė susikūrė iš trijų buvusių britų kolonijų: Pietų Rodezijos, Šiaurės Rodezijos ir Njasalendo.
Čurigereskas

Čurigereskas (pagal ispanų skulptorių ir architektų de Čurigerų pavardę), arba čiurigerizmas – vėlyvojo baroko architektūros dekoro stilius, plitęs 1680–1750 m. Ispanijoje.
Čurigereskas pakeitė nuo XVI a. antrosios pusės vyravusį rūsčios raiškos dezornamentadą.  Iš pradžių plito bažnytinėje, vėliau ir pasaulietinėje architektūroje. Monumentalūs pastatai buvo puošiami įmantriais skulptūriniais ornamentais, italų baroko elementai derinti su ispanų plateresko ir egzotiškais maurų architektūros motyvais.
Žemo reljefo ornamentai slėpė pastatų konstrukciją, dengė sienas, akcentavo langus, portalus, interjeruose - altorius. Dažnas dekoro elementas - spiralinė kolona. Vertingiausi čurigeresko pavyzdžiai - gausiai ornamentuoti altorių retabulai.
Čurigeresko centrai buvo Madridas ir Salamanka, jis taip pat plito Portugalijoje, ispanų kolonijose Lotynų Amerikoje, ypač Meksikoje. Šiose šalyse čurigereskas paįvairintas vietinių tautų konstrukcijos ir dekoro elementais.
Žymesni kūrėjai ispanų skulptoriai ir architektai broliai Albertas, Choakinas ir Chosė Benitas de Čurigeros, Pedras de Ribera, Narcisas Tomė.
Richardas Banaitis

Richardas Banaitis (1933 m. liepos 18 d. Kaune - 1997 m. sausio 14 d. Jonavoje) - šachmatininkas, šachmatų treneris, Jonavos pedagogas.

Biografija

1954 m. baigė Kauno Komjaunimo vidurinę mokyklą ir Kauno J. Gruodžio muzikos mokyklos IV kursus. Vilniaus pedagoginiame institute studijavo anglų kalbą.
1954-1975 m. Pravieniškių (Kaišiadorių rajonas) septynmetės mokyklos mokytojas, 1960-1965 m. – šios mokyklos mokymo dalies vedėjas. 1971-1975 m. Kaišiadorių vaikų ir jaunimo sporto mokyklos (VJSM) šachmatų treneris, buvo meno saviveiklos būrelių vadovas. 1975-1995 m. Jonavos vaikų ir jaunimo sporto mokyklos šachmatų treneris.
Auklėtiniai – tarptautinis šachmatų meistras Aidas Labuckas (Jonava), sporto meistras V. Andriulaitis (Jonava), respublikos jaunių šaškių čempionai: S. Simanavičius (Pravieniškės), N. Šalnaitė-Rudauskienė (Rumšiškės); kandidatai į sporto meistrus: R. Norinkevičiūtė (Jonava), V. Mordas (Jonava) ir kt. Šaškininkas Gintaras Gavėnas buvo vienas iš stipriausių kandidatų į meistrus Lietuvoje, vėliau apgynęs daktaro disertaciją (chemija), įkūrė ir sėkmingai vadovauja lietuviškos kosmetikos firmai.
Apdovanotas medaliais „Už nuopelnus moksleivių sportui“ (1983 m.) ir „Už nuopelnus Lietuvos sportui“ (1993 m.), garbės ir padėkos raštais, diplomais.
Palaidotas Karmėlavos kapinėse.
Vytautas Arbačiauskas (1951)

Biografija

1975 m. baigė Vilniaus universiteto Gamtos fakultetą.
1975 m. Inžinerinių tyrinėjimų instituto Kauno filialo inžinierius geologas. 1988 m. Kauno miesto Lenino rajono komjaunimo komiteto pirmasis sekretorius. Baigus Leningrado aukštąją partinę mokyklą išrenkamas Lietuvos komunistų partijos (LKP) Kauno miesto Lenino rajono ir miesto komiteto pirmuoju sekretoriumi. 1989 m. LKP prezidiumo narys ir partijos Kauno miesto tarybos pirmininkas.
1990–1992 m. uždarosios akcinės bendrovės „Darsa“ direktorius. 1992–1996 m. Seimo narys, Vidaus saugumo pakomitečio pirmininkas. Nuo 1997 m. AB „Malsena“ vedantysis direktorius, valdybos pirmininkas.
1990 m. Lietuvos demokratinės darbo partijos, nuo 2001 m. Lietuvos socialdemokratų partijos Kauno skyriaus narys.
Žmona Auksė. Vaikai Kristina, Vytenis.
Juozas Šilanskas

Biografija

Gimė tremtinių šeimoje. 1962 m. grįžo į Lietuvą ir pradėjo lankyti Varėnos rajono Marcinkonių vidurinę mokyklą. 1973 m. įstojo į Vilniaus valstybinį universitetą ir 1978 m. įgijo ekonomisto kvalifikaciją.
1978–1980 m. tarnavo TSRS kariuomenėje. 1980–1982 m. Varėnos rajono vykdomojo komiteto Finansų skyriaus vyresnysis revizorius – inspektorius žemės ūkiui. 1982–1993 m. – Varėnos gelžbetoninių konstrukcijų gamyklos gamybos planavimo skyriaus viršininkas, nuo 1990 m. – direktorius ekonomikai. 1993–2001 m. Lietuvos taupomojo banko Varėnos skyriaus valdytojas. 2001–2005 m. Vilniaus banko Alytaus filialo Varėnos klientų aptarnavimo skyriaus viršininkas. 2005–2008 m. Lietuvos metrologijos inspekcijos Finansų skyriaus viršininko pavaduotojas. 2008–2010 m. Alytaus apskrities viršininko pavaduotojas, 2010–2012 m. socialinių reikalų ir darbo ministro patarėjas.
Nuo 1993 m. Tėvynės sąjungos – Lietuvos krikščionių demokratų partijos narys, nuo 2001 m. šios partijos Varėnos skyriaus pirmininkas. 1995–1997 m., 1997–2000 m., 1997–2000 m. ir 2011 m. gegužės – liepos mėn. Varėnos rajono savivaldybės tarybos narys.
Žmona Birutė, dukra Eglė.
Vensenas

Istorija

XVIII a. miestas buvo žymus porceliano gamybos centras. 1777 m. Venseno pilyje kalėjo Markizas de Sadas. 1929 m. didelė miesto dalis prijungta prie Paryžiaus.